  Туспуктэм: Руслан Нуриахметов Наталия Сильвестрова 0+ Удмуртиын «Пельняньлэн дунневыл нуналэз» фестиваль улсын нырысьсэ семьяослы «Мынам семьяе – мынам узырлыке» (0+) фотоконкурс кутскиз. Со 26-тӥ толсурысен 6-тӥ тулыспалозь кыстӥськоз. Со сярысь Удмуртиысь тӧролэн но кивалтэтлэн пресс-службазы ивортӥз. Вожвылъяськонэ пыриськон понна ӵыжы-выжыосын кыӵе ке одӥг яратоно ужез быдэстыку яке калык сиён пӧраку туспуктэм лэсьтоно. Со туспуктэмез «ВКонтакте» мерлыко вотэсысь баме поттоно но тунсыко семья сям-йылол яке учыр сярысь гожтоно. Одно ик #МояСемья #Пельменьфест #МиннацУР хештегъёсты кутоно. Конкурс ортчытон нуналъёсы вотэсысь аккаунтты усьтэмын луыны кулэ. Вожвылъяськон куинь номинацияя ортчоз: «Тужгес бадӟым семья»; «Тужгес шулдыр пельнянь кутон»; «Тужгес но тунсыко мадёс». Вормисьёсты 10-тӥ тулыспалэ Ижкарысь Шор карлудын данъялозы. Вожвылъяськон Семьялэн арезлы тупатэмын. Тодэ вайытом, «Пельняньлэн дунневыл нуналэз» фестиваль Удмуртиын 5-10 тулыспалэ ортчоз. Тегъёс: Пельняньлэндунневылнуналэз туспуктэм вожвылъяськон фестиваль Удмуртия  